Diari Oficial de la Generalitat Valenciana


Sumari del DOGV 3106, del 23-10-1997 (1997/10288)

RESOLUCIÓ de 9 de setembre de 1997, de la Conselleria d'Economia, Hisenda i Administració Pública, per la qual s'autoritza determinat ajustament en l'annex de transferències corrents del programa 322.20, Formació Professional Ocupacional, per a l'habilitació d'una línia de subvenció que done cobertura a la subscripció d'un conveni amb la Confederació Interprovincial d'Empresaris de la Regió Valenciana (CIERVAL) en matèria de formació professional contínua.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3106

Data del DOGV
:   23-10-1997

Secció del DOGV
:   CONVENIS I ACTES - MODIFICACIONS PRESSUPOSTÀRIES

Número del document
:   1997/10259


Organisme emissor
:   Conselleria d'Economia, Hisenda i Administració Pública

Tipus de document
:   Resolució

3562 RESOLUCIÓ de 9 de setembre de 1997, de la Conselleria d'Economia, Hisenda i Administració Pública, per la qual s'autoritza determinat ajustament en l'annex de transferències corrents del programa 322.20, Formació Professional Ocupacional, per a l'habilitació d'una línia de subvenció que done cobertura a la subscripció d'un conveni amb la Confederació Interprovincial d'Empresaris de la Regió Valenciana (CIERVAL) en matèria de formació professional contínua. [97/C10416]
  
En desplegament del punt vuité del document annex a la firma del Programa Econòmic Valencià, que continua en vigor després de la firma de l'Acord Valencià per a l'Ocupació i la Formació, s'ha previst subscriure un conveni amb la Confederació Interprovincial d'Empresaris de la Regió Valenciana (CIERVAL) amb la finalitat d'atendre les necessitats de formació en el col·lectiu de treballadors de petites i mitjanes empreses mitjançant accions de formació professional contínua.
  
A aquest efecte, la Conselleria d'Ocupació, Indústria i Comerç ha proposat un ajustament en l'annex de transferències corrents del programa 322.20, Formació Professional Ocupacional, per a la inclusió d'una línia que done cobertura al conveni, que es finança amb disponibilitats existents en la línia 933, "Formació professional contínua", sense que per això s'altere el cofinançament del fons social vinculat a aquestes.
  
En conseqüència, d'acord amb el que disposen els articles 18 i 20 de la Llei 4/1996, de Pressupostos de la Generalitat Valenciana per a 1997, resolc:
  
Primer
  
Autoritzar la minoració de 125 milions de pessetes en la dotació de la línia 933, "Formació professional contínua", de l'annex de transferències corrents del programa 322.20.
  
Segon
  
Autoritzar la inclusió en l'annex de transferències corrents del programa 322.20 d'una línia nominativa per a la subscripció d'un conveni de col·laboració amb CIERVAL, amb les dades descriptives següents:
  
Denominació: Conveni CIERVAL. Formació contínua 1997.
  
Import: 484.060.976.
  
Beneficiaris: Confederació Interprovincial d'Empresaris de la Regió Valenciana (CIERVAL).
  
Normativa reguladora: conveni.
  
Descripció i finalitats: Conveni amb CIERVAL per a la realització de cursos de formació contínua.
  
Tipus:nominativa.
  
Fons propis: 80.945.434.
  
Fons finalistes: F. S. E.: 44.054.405.
  
Tercer
  
Com a conseqüència de les variacions autoritzades en els punts primer i segon, es modifica l'annex de transferències corrents del programa 322.20, d'acord amb el detall següent:
  
València, 9 de setembre de 1997.- El conseller d'Economia, Hisenda i Administració Pública: José Luis Olivas Martínez.